A Bizottság 2592/2001/EK rendelete

(2001. december 28.)

a létező anyagok kockázatainak értékeléséről és ellenőrzéséről szóló 793/93/EGK tanácsi rendelettel összhangban bizonyos elsőbbségi anyagok gyártói vagy importőrei számára előírt, további tájékoztatási és vizsgálati követelményekről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a létező anyagok kockázatainak értékeléséről és ellenőrzéséről szóló, 1993. március 23-i 793/93/EGK tanácsi rendeletre [1] és különösen annak 10. cikke (2) bekezdésére,

mivel:

(1) A kockázat értékelési tevékenységek tárgyát képező bizonyos, elsőbbségi listákon található anyagokhoz a 793/93/EGK rendelet alapján előadóként kijelölt tagállamok kiértékelték ezen anyagok tekintetében a gyártók vagy importőrök által benyújtott információt. Az érintett gyártókkal vagy importőrökkel folytatott konzultáció után megállapították, hogy a kockázatértékelés céljából szükséges, hogy ezek a gyártók vagy importőrök további információt nyújtsanak be, illetve további vizsgálatokat folytassanak.

(2) A gyártók és az importőrök megvizsgálták, hogy rendelkezésre állnak-e a kérdéses anyagok értékeléséhez szükséges információk az ilyen anyagok korábbi gyártóinál vagy importőreinél a 793/93/EGK rendelet 10. cikkének (5) bekezdésével összhangban. A gyártók és importőrök, az előadóként kijelölt tagállamokkal folytatott konzultáció során azt is ellenőrizték, hogy az állatkísérleteket nem lehet-e más módszerekkel helyettesíteni vagy korlátozni.

(3) Az előadóként kijelölt tagállamok tájékoztatták a Bizottságot annak szükségességéről, hogy az ilyen anyagok gyártóitól vagy importőreitől további információkat és vizsgálatokat kell kérni.

(4) Az előadóként kijelölt tagállamok benyújtották a Bizottságnak a kért további vizsgálatról szóló jegyzőkönyveket.

(5) A 793/93/EGK rendelet 12. cikkének (3) bekezdése előírja, hogy ha az anyagot több gyártó gyártja, illetve több importőr hozza be létező anyagként vagy készítmény formájában, akkor a további vizsgálatot egyetlen gyártó vagy importőr is elvégezheti a többi érintett gyártó vagy importőr nevében. Ilyen esetben a többi gyártó vagy importőr az elvégzett vizsgálatokra hivatkozik, és a költségeket igazságosan és méltányosan megosztják.

(6) E rendelet rendelkezései összhangban vannak a 793/93/EGK rendelet 15. cikkével létrehozott bizottság véleményével,

ELFOGADTA EZT A RENDELETET:

1. cikk

Az e rendelet mellékletében felsorolt anyagok gyártója (gyártói) és importőre(i), akik már információt nyújtottak be a 793/93/EGK rendelet 3., 4., 7. és 9. cikkével összhangban, rendelkezésre bocsátják az e rendelet mellékletében jelzett tájékoztatást, elvégzik a mellékletben ismertetett vizsgálatokat, és közlik a megfelelő eredményeket az előadóként kijelölt tagállamokkal.

A vizsgálatot az előadóként kijelölt tagállamok által meghatározott jegyzőkönyveknek megfelelően hajtják végre.

Az eredményeket a mellékletben megállapított határidőn belül kell közölni.

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 28-án.

a Bizottság részéről

Margot Wallström

a Bizottság tagja

[1] HL L 84., 1993.4.5., 1. o.

--------------------------------------------------

MELLÉKLET

| Einecs-szám | CAS-szám | Az anyag megnevezése | Előadó | Vizsgálati információs követelmények | Hónap, e rendelet hatálybalépésétől számítva |

1 | 200–539–3 | 62–53–3 | Anilin | D | Kaucsuk vegyi anyagokból analin képződésére vonatkozó adatok | 9 |

Az európai kaucsukiparra jellemző, a szennyvízbe történő kibocsátással és a szennyvízkezeléssel kapcsolatos adatok | 9 |

A légköri kibocsátásra vonatkozó adatok és a kaucsukiparban alkalmazott, kibocsátottlevegő- tisztítási módszerekkel kapcsolatos adatok | 9 |

Növények gázosításának toxicitás-vizsgálata | 6 |

Lumbriculus variegatus és Chironomus riparius-on végzett hosszú távú toxicitás vizsgálat preinkubált üledékkel | 6 |

Biofelhalmozódási vizsgálat Lumbriculus variegatus – szal, preinkubált üledékkel | 6 |

A talajt érő hatások vizsgálata preinkubált talajjal A talajban a biofelhalmozódás vizsgálata preinkubált talajjal | A 3,4-diklóranilin vizsgálatának eredményeitől (a talajt érő hatások) és az analin üledékvizsgálatainak eredményeitől függ |

2 | 201–557–4 | 84–74–2 | Dibutil-ftalát | NL | Növénytoxicitás-vizsgálat | 12 |

3 | 202–627–7 | 98–01–1 | 2-Furaldehid | NL | In vivo mutagenetikai vizsgálat | 12 |

4 | 202–974–4 | 101–77–8 | 4,4'-Metiléndianilin | D | Hosszú távú toxicitásvizsgálat Lumbriculus variegatus-on | 6 |

5 | 204–211–0 | 117–81–7 | Bisz(2-etilhexil)–ftalát | S | Édesvizi halak vizsgálata több generáción keresztül | 18 |

6 | 204–825–9 | 127–18–4 | Tetraklóretilén | UK | Tetraklóretilénhez és triklór ecetsavhoz kidolgozott környezetmonitoring- program az EU-ban. 14C izotóp nyom- (fingerprinting) elemzés legalább egy, magas koncentrációt mutató talajban talált triklór ecetsavon. Legalább egy, természetes állapotú helyről vett talajban a triklór-ecetsav esetleges természetes képződésének vizsgálata és ebből a forrásból a pontenciális fluxus meghatározása | 18 |

7 | 214–604–9 | 1163–19–5 | Bisz(pentabróm-fenil) éter | F/UK | Fejlődési toxicitásvizsgálat | 3 |

Brómmentesítés vizsgálata: | |

– anaerob bomlás, | 3 |

– fény hatására történő bomlás | 6 |

28 napos üledéktoxicitás-vizsgálat Lumbriculus variegetus-ban | 6 |

Növényfejlődés vizsgálat | 6 |

Földigiliszta szaporodásának toxicitás- vizsgálata | 6 |

Eleveniszap légzésgátló hatásának vizsgálata | 6 |

8 | 231–152–8 | 7440–43–9 | Kádmium | B | Az anyag vízben való feloldásának/átalakulásának meghatározása | 3 |

9 | 231–765–0 | 7722–84–1 | Hidrogén-peroxid | FIN | 90 napos, ismételt dózisú belégzés-vizsgálat | 24 |

10 | 247–148–4 | 25637–99–4 | Hexabrómciklódodekán | S | 90 napos, ismételt dózisú toxicitás- vizsgálat | 6 |

11 | 251–087–9 | 32536–52–0 | Difenil-éter, oktabróm származék | F/UK | 90 napos belégzésvizsgálat a nemzőszervek és immunó-toxicitás paraméterek vizsgálatával | 3 |

Brómmentesítés vizsgálata: | |

– Anaerob bomlás, | 6 |

– fény hatására történő bomlás | 18 |

vagy ezzel egyenértékű információ | |

28 napos üledéktoxicitás-vizsgálat Lambriculus variegetus-ban | 6 |

Növényfejlődés vizsgálat | 6 |

Földigiliszta szaporodásának toxicitás- vizsgálata | 6 |

Eleveniszap légzésgátló hatásának vizsgálata | 6 |

12 | 287–477–0 | 85535–85–9 | Alkánok, C14–17, klór | UK | 28 napos üledéktoxicitás-vizsgálat Lumbriculus variegatus-ban | 6 |

28 napos toxicitásvizsgálat Chironomus szúnyogfajokon | 6 |

Hosszú távú növényfejlődés-vizsgálat | 6 |

Földigiliszta szaporodásának toxicitás- vizsgálat | 6 |

--------------------------------------------------